**Pravidlá nakladania s komunálnym odpadom na území mesta Šaľa – sídliská v Šali**

**S Í D L I S K Á v  Š A L I**



**ZMESOVÝ KOMUNÁLNY ODPAD ZO SÍDLISK** sa zbiera 3 x týždenne

zberové dni sú: PONDELOK – STREDA – PIATOK

**TRIEDENÉ ZLOŽKY (PAPIER, PLASTY, SKLO, KOVY, VKM\*)**

 zbierajú sa do označených 1100 litrových kontajnerov

* **PAPIER** – vývoz 1x týždenne v utorok
* **SKO –** vývoz1 x za tri týždne
* **PLASTY, KOVY, VKM, zbierajú sa spolu do jedného kontajnera -** vývoz 1x týždenne v utorok

**BIOLOGICKY ROZLOŽITEĽNÝ KOMUNÁLNY ODPAD -** BRKO (tzv. zelený odpad) z predzáhradiek sa ukladá vedľa  stanovišťa kontajnerov. Konáre je potrebné postrihať a poviazať. Lístie a bylinný odpad ukladať do vriec.

**BRKO sa odváža** v sezóne každý týždeň v piatok alebo v sobotu.

**Zákaz ukladať veľkorozmerné odpady, stavebné odpady, elektroodpady a iné odpady vedľa kontajnerov. Tieto odpady je potrebné odviesť na zberný dvor. Nerešpektovanie zákazu sa považuje za založenie tzv. čiernej skládky.**

**SANKCIA do výšky 1500 eur.**

**ZBERNÝ DVOR na Ul. Fr. Kráľa (pri kotolni)**

prevádzkové hodiny: **PO - PI: 9,00 – 17,00; SO: 8,00 – 14,00 hod.**

**Aké odpady sem môžete doviezť ?**

 kovové obaly a iné **kovy**; **drevený odpad** *(dosky, staré lavičky, staré dvere, starý nábytok a i.*) **sklo** a sklené obaly; **papier** a papierové obaly; **plasty** a plastové obaly *(PET fľaše,kvetináče, ramienka, koše na odpadky, rôzne misky, police, zásuvky do chladničiek, podnosy, hračky, hadice na polievanie- /nie pretkávané/, prepravky na zeleninu, plastový záhradný nábytok, fólie a i.);* **textilné odpady** (sedačky, staré koberce), **elektroodpady** z domácností (*televízory, rádiá, chladničky, mrazničky, počítače, telefóny, žiarivky, vysávače, mixéry, sušiče a iné drobné elektrospotrebiče)* **a staré jedlé oleje a tuky** z domácností v uzavretých nádobách (nie motorové a mazacie oleje a tuky). **Drobný stavebný odpad je po odvážení spoplatnený v zmysle platného VZN o miestnych poplatkoch.**

**Jedlé oleje a tuky**

**môžete odovzdať aj do špeciálneho kontajnera na čerpacej stanici Slovnaft na Nitrianskej ulici**

Z B E R P N E U M A T Í K

zberným miestom pre pneumatiky sú všetci distribútori pneumatík (všetky servisy a predajcovia pneumatík ako aj tí, ktorí vykonávajú výmenu pneumatík bez ich predaja). Spätný odber pneumatík je bezplatný a staré pneumatiky je potrebné doviesť povinným osobám uvedeným vyššie. V zmysle zákona sú tieto subjekty povinné odobrať pneumatiky bez viazanosti na kúpu novej pneumatiky.

**ZBERNÝ DVOR NEBEZPEČNÝCH ODPADOV**

v sídle spoločnosti SPEKO Šaľa s.r.o.na Diakovskej č. 6

prevádzkové hodiny**:  PO-PI v čase od 7,30 do 14,30 hod.**

**Aké odpady sem môžete doviezť ?**

**elektroodpady** z domácností (televízory, rádiá, chladničky, mrazničky, počítače, tlačiarne, tlačiarenské farby, telefóny, žiarivky, vysávače, mixéry, sušiče a iné drobné elektrospotrebiče a iné),**staré motorové a mazacie oleje a tuky, staré farby, obaly od farieb, batérie a iné odpady z domácností s nebezpečnými vlastnosťami.**

****ZBER STARÉHO ŠATSTVA A OBUVI

**Špeciálne kontajnery na zber šatstva a obuvi sú rozmiestnené**:

1. za budovou Okresného úradu Šaľa; 2. oproti OC Olympia; 3. dva kontajnery pri moste; 4. Dolná ulica pri stanovišti kontajnerov; 5. Dolná ulica – pred budovou bývalých technických služieb; 6. pred COV Veča; 7. vedľa autobusovej zastávky pri kostole vo Veči; 8. pred ZŠ Hollého na stanovišti kontajnerov

**ZBER DROBNÉHO ELEKTROODPADU**

 **Červené kontajnery na zber elektroodpadu do rozmerov 30x50 cm a batérií sú na:**

**1. Dóžova ul**. - pred reštauráciou Corgoň vedľa kultúrneho strediska; **2. Hollého 36** - pred ZŠ Hollého**; 3. Hollého ulica** - oproti predajni MIK; **4. Ulica SNP** -  pri moste; **5. Vajanského ulica** - za činžiakom na Hornej ulici; **6. Novomeského ulica**; **7. B. Němcovej** - stojisko vedľa kruhového objazdu; **8. Kukučínova ulica** - stojisko pri kotolni MENERT; **9. Mostová ulica** - pletivové stojisko

Čo patrí do triedeného odpadu

PLASTY, KOVOvÉ obaly, VKM\*

**Čo sa zbiera ?:**

**PLASTY**: číre a farebné fólie, tašky, vrecká, vedrá a fľaštičky od kozmetických a čistiacich prípravkov, vrecká od mlieka, prepravky fliaš, fľaše od nápojov, sirupov, rastlinných olejov, obaly od sladkostí, tégliky z jogurtov, rôzne plastové nádobky, a hračky, vodoinštalačné a elektroinštalačné rúrky, obaly kozmetických výrobkov, plastové okná a nábytok, poháriky z automatov, penový polystyrén.

**KOVY**: kovové vrchnáky z fliaš a pohárov, kovové tuby od pást, kovové súčiastky, drôty a káble (bez bužírky), starý riad, obaly zo sprejov, kovový šrot, oceľ, farebné kovy, hliníkové viečka, hliníkové obaly, kovové viečka, klince, sponky, spinky, špendlíky, kovové rúrky, staré kľúče, zámky, konzervy (z hotových jedál, paštét, kompótov, krmiva pre zvieratá), oceľové plechovky z nápojov, ventily, kovové obaly z potravín,(konzervy a plechovky je potrebné pred odovzdaním zbaviť zvyškov jedál a vypláchnuť)

**VKM \* tzv. TETRAPAKY-** vypláchnuté, čisté

**Medzi zbierané odpady nepatria:**

Všetky uvedené obaly a odpady znečistené chemikáliami a olejmi, hrubo znečistené zeminou, farbami, potravinami, podlahové krytiny, guma, molitan a pod.

 Papier a lepenka

**Čo sa zbiera ?:**

noviny, časopisy, zošity, kancelársky papier, papierové vrecká, lepenka, krabice z tvrdého papiera, kartón, obálky, letáky, katalógy, telefónne zoznamy, plagáty, pohľadnice, zakladače, baliaci a krepový papier, papierový obal a pod.

**Medzi zberový papier nepatrí:**

voskový papier, papier s hliníkovou fóliou, obaly na mrazené potraviny, vreckových polievok, pudingov, práškov do pečiva, práškového cukru, korenín, nanukov, škatuľky od cigariet (s výnimkou kartónovej časti), silne znečistený či mastný papier, kopírovací papier, viacvrstvové kombinované materiály (tetrapak), plastové obaly a pod.

SKLO

**Čo sa zbiera ?:**

fľaše, nádoby, obaly a premety zo skla, poháre, fľaštičky od kozmetiky bez kovových a plastových uzáverov, črepy, okenné sklo, sklo z okuliarov a pod.

**Medzi zberové sklo nepatrí:**

vrchnáky, korky, gumy, porcelán, keramika, zrkadlá, drôtované sklo, dymové sklo, fľaše z umelej hmoty, časti uzáverov fliaš, žiarovky, žiarivky, obrazovky, silne znečistené sklo (zeminou, farbami, potravinami), autosklo a pod.

 *VKM obaly\* - viacvrstvové kombinované materiály, tzv. TETRA PACK-ové obaly*